У бібліятэцы імя Ул. Караткевіча бібліятэкары разам з вучнямі 4 "Б" класа ДУА "Сярэдняя школа №11 г. Віцебска" чыталі творы вядомага паэта, лаўрэата Дзяржаўнай прэміі Уладзіміра Карызны. Дзеці выразна і артыстычна праінсцэніравалі гумарыстычныя вершы і казкі паэта: "Ліса і цецярук", "Ваня і мяцеліца", "Дзед і ўнук", прынялі ўдзел у гульні "Разам верш складаем – рыфму падбіраем". Напрыканцы сустрэчы ў выкананні бібліятэкараў прагучала чароўная гісторыя "Казка пра мужнага ката", якая напісана паводле беларускай казкі "Як кот звяроў напалохаў".